**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.03.2018, ora 08.00 – 18.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 18.03.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 17.03.2018, ora 15.00, o **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *17.03.2018, ora 16:00 – 19.03.2018, ora 20:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someş, Crasna, Barcӑu, Crişul Repede, Crişul Negru, Crişul Alb, Mureş, Bega, Timiş, Bârzava, Moraviţa, Caraş, Desnӑţui, Jiu, Olt, Călmăţui, Vedea, Argeş, Ialomiţa, Buzău*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

*„În intervalul 17.03.2018 ora 16:00 – 19.03.2018 ora 20:00 pe râurile din bazinele hidrografice: Vişeu, Iza, Tur, Lăpuş (judeţele Maramureş şi Satu Mare), Someşul Mare (judeţul Bistriţa Năsăud), Someşul Mic (judeţul Cluj), afluenţii mici ai Someşului aferenţi sectorului aval S.H. Dej (judeţele Cluj, Sălaj, Maramureş şi Satu Mare), Crasna (judeţele Sălaj şi Satu Mare), Barcӑu (judeţele Sălaj şi Bihor), Crişul Repede – bazin superior şi mijlociu (judeţele Cluj şi Bihor), Crişul Negru (judeţele Bihor şi Arad), Crişul Alb (judeţele Hunedoara şi Arad), Arieş (judeţele Alba şi Cluj), afluenţii Mureşului aferenţi sectorului aval confluenţă Arieş – amonte S.H. Radna (judeţele Cluj, Alba, Sibiu, Hunedoara şi Arad), Olt – curs mijlociu şi inferior (judeţele Covasna, Braşov, Sibiu, Vâlcea şi Olt), Călmăţui (judeţele Olt şi Teleorman), Neajlov – bazin inferior (judeţele Teleorman şi Giurgiu).*

*În intervalul 18.03.2018 ora 06:00 – 19.03.2018 ora 20:00 pe râurile din bazinele hidrografice: Mureş – bazin superior amonte confluenţă Arieş (judeţele Harghita, Mureş, Bistriţa Năsăud), Târnava Mare, Târnava Mică (judeţele Harghita, Mureş, Sibiu şi Alba), Bega – bazin superior (judeţul Timiş), Timiş – bazin superior şi afluenţi bazin mijlociu şi inferior, Bârzava, Moraviţa (judeţele Caraş Severin şi Timiş), Caraş (judeţul Caraş Severin), Desnӑţui (judeţele Mehedinţi şi Dolj), Jiu – bazin superior şi mijlociu (judeţele Hunedoara, Gorj, Mehedinţi şi Dolj), Olt – afluenţi bazin mijlociu şi inferior (judeţele Harghita, Covasna, Braşov, Sibiu, Vâlcea, Gorj, Argeş, Dolj şi Olt), Vedea – bazin superior şi afluenţi bazin mijlociu şi inferior (judeţele Argeş, Olt şi Teleorman), Argeş – bazin superior şi afluenţi bazin mijlociu (judeţele Argeş şi Dâmboviţa), Ialomiţa – bazin superior şi afluenţi bazin mijlociu şi inferior (judeţele Dâmboviţa, Prahova şi Ialomiţa), Buzău – bazin superior şi afluenţi bazin mijlociu (judeţele Braşov, Covasna şi Buzău).*”

**- COD PORTOCALIU:**

*„În intervalul 17.03.2018, ora 16:00 – 19.03.2018, ora 12:00, pe râurile din bazinele hidrografice: Olt (sector S.H. Hoghiz - amonte S.H. Sebeş Olt) - judeţele Braşov şi Sibiu.*

*În intervalul 17.03.2018, ora 23:00 – 19.03.2018, ora 06:00, pe râurile din bazinele hidrografice: Iza, Tur, Lăpuş (judeţele Maramureş şi Satu Mare), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior (judeţul Cluj), Crasna – bazin superior (judeţul Sӑlaj), Barcӑu – bazin superior (judeţele Sӑlaj şi Bihor), Crişul Negru – bazin superior (judeţul Bihor), Crişul Alb – bazin superior şi afluenţi bazin mijlociu (judeţele Hunedoara şi Arad), Arieş – bazin superior şi afluenţi bazin mijlociu şi inferior (judeţele Alba şi Cluj).*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, MARAMUREŞ, MEHEDINŢI, MUREŞ, OLT, PRAHOVA, SĂLAJ, SATU MARE, SIBIU, TELEORMAN, TIMIŞ şi VÂLCEA (28 prefecturi)– COD GALBEN*;

*- ALBA, ARAD, BIHOR, BISTRIŢA-NĂSĂUD, BRAŞOV, CLUJ, HUNEDOARA, MARAMUREŞ, SĂLAJ, SATU MARE şi SIBIU (11 prefecturi)-COD PORTOCALIU.*

**RÂURI**

**Debitele au fost în creștere,** ca efect combinat al precipitațiilor prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, bazinul mnijlociu al Oltului, bazinele superioare ale Jiului, Sucevei, Moldovei și Bistriței și în scădere pe celelalte râuri.

Se situează peste:

- **COTA DE PERICOL** râul Bistra la staţia hidrometrică Chiribiş (500+10)-jud. BH;

- **COTELE DE INUNDAŢIE** râurile la stațiile hidrometrice: Crasna – Supuru de Jos (400+65)-jud. SM, Maria – Răteşti (300)-jud. SM, Barcău – Marca (425+14)-jud. SJ, Barcău – Marghita (300+50)-jud. BH, Olt – Hoghiz (350+65)- jud. BV;

- **COTELE DE ATENȚIE** râurile la stațiile hidrometrice: Tur – Micula (270+12)-jud. SM, Crasna – Domăneşti (400+38)-jud. SM, Timercea – Tăuţ (150+22)-jud. AR, Cigher – Tăuţ (250)-jud. AR, Mureş – Gălăoia (170+3)-jud. MS, Olt - Micfalau (210+17)- jud. CV, Minis – Bozovici (100+12)-jud. CS, Urlui – Furculești (150+25)- jud. TR, Neajlov – Călugăreni (220+27)- jud. GR; Sabar – Vidra (360+33)-jud. IF, Glavacioc – Crovu (200+23)-jud. GR, Dâmbovița – Dragomirești (200+9)- jud. IF.

Debitele se situează, în general, la valori peste mediile lunare multianuale, exceptând cursurile mijlocii și inferioare ale Prutului și Jijiei şi bazinul Bârladului, unde se situează la valori cuprinse între 30% şi 90% din acestea.

Este în vigoare **AVERTIZAREA HIDROLOGICĂ nr. 13** din 17.03.2018.

**Debitele vor fi în creștere,** ca efect combinat al precipitațiilor prognozate, cedării apei din stratul de zăpadă și propagării.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, creşteri de niveluri și debite cu depăşiri ale **COTELOR DE APĂRARE**, ca efect combinat al precipitaţiilor lichide în curs, celor prognozate, cedării apei din stratul de zăpadă şi propagării pe unele râuri din vestul, nordul, centrul și sudul ţării.

Se vor menţine peste **COTELE DE APĂRARE** cursurile râurilor: Crasna, Barcău, cursul mijlociu al Oltului, cursul inferior al Neajlovului, cursurile inferioare ale Sabaraului şi Dâmboviței.

Se menţine în vigoare **AVERTIZAREA HIDROLOGICĂ nr. 13** din 17.03.2018.

**DUNĂRE**

**Debitul la intrarea în ţară (secţiunea Baziaş) în intervalul 17.03.2018 – 18.03.2018 a fost în creştere, având valoarea de 9600 m3/s, peste media multianuală a lunii martie (6700 m3/s).**

În aval de Porţile de Fier debitele au fost în creștere.

Nivelurile se situează peste **COTELE DE ATENŢIE** la staţiile hidrometrice: Bechet (550+10)– jud. DJ, Corabia (500+5)-jud. OT, Tr. Măgurele (500+15) – jud. TR, Zimnicea (530+15) – jud. TR, Isaccea (380+30) – jud. TL și Tulcea (320+15) – jud. TL.

Este în vigoare **ATENŢIONAREA HIDROLOGICĂ nr. 12** din 16.03.2018.

**Debitul la intrarea în ţară (secţiunea Baziaş) va fi în creştere (9900 m3/s).**

În aval de Porţile de Fier debitele vor fi în creştere.

Nivelurile se vor situa peste **COTELE DE ATENŢIE** la staţiile hidrometrice: Bechet, Corabia, Tr. Măgurele, Zimnicea, Isaccea și Tulcea.

Se menţine în vigoare **ATENŢIONAREA HIDROLOGICĂ nr. 12** din 16.03.2018.

**Se situează în faza I de apărare următoarele sectoare de dig:**

- Bandoiu, Titcov şi Marasu din I.M.B şi Calmăţui-Gropeni-Chiscani (comp. 1, 2 și 3), Noianu-Chiscani, B.D.S., Vărsătura şi Municipiu - (județul Brăila);

- Bujoru–Pietroşani, Zimnicea–Năsturelu - (județul Teleorman);

- Unirea-Jegalia-Galdau, Călăraşi-Raul - (județul Călăraşi);

- Ciobanu-Gârliciu (km 19+150, km 25+450, km 21+950), Hârşova–Ciobanu (km 2+500, km 13+950) - (judeţul Constanţa);

- Bădălan - (judeţul Galați).

**Se situează în faza a II-a de apărare următoarele sectoare de dig:**

- Filipoiu, Lungulețu, Gemenele, Bălaia şi Maicanu din I.M.B. - (județul Brăila).

**2.** **Situaţia meteorologică în intervalul 17.03.2018, ora 08.00 – 18.03.2018, ora 06.00**

**ÎN ŢARĂ**

Vremea s-a răcit față de intervalul precedent în vestul, nordul și centrul țării, dar s-a menținut deosebit de caldă în sud și sud-est, unde valorile termice diurne au fost cu 10...11 grade mai mari decât normele perioadei. Astfel, temperaturile maxime au fost cuprinse între 6 grade la Darabani și Rădăuți și 22 de grade la Giugiu și Zimnicea. Cerul a fost temporar noros în sud-estul țării, dar în celelalte regiuni înnorările s-au extins treptat și s-au semnalat precipitații. A nins în jumătatea nordică a Moldovei unde s-a depus strat nou de zăpadă, iar în sudul acestei regiuni au predominat ploile, local la munte au fost mai ales ninsori, în Maramureș precipitațiile au fost mixte, în Transilvania au predominat ploile, iar în Banat, Crișana, local în Oltenia și izolat în Dobrogea s-au semnalat doar ploi. În nord-vest și nord, precum și în zona Carpaților Occidentali cantitățile de apă au fost mai însemnate, cumulându-se până la încheirera acestui raport local peste 15 l/mp și izolat peste 20...25 l/mp (până la 26 l/mp în județul Satu Mare la stația meteorologică Supuru de Jos). Vântul a prezentat intensificări în majoritatea regiunilor, cu viteze care au depășit 55...65 km/h în sud și sud-vest și în general de 50...55 km/h în nord-est unde ninsoarea a fost viscolită, iar la munte a suflat tare, cu rafale de peste 90 ...100 km/h pe crestele înalte. Stratul de zăpadă măsurat aseară, la ora 20.00, era de până la 247 cm în Masivul Făgăraș (Bâlea Lac) și de până la 8 cm în Moldova (Piatra Neamț). Cu totul izolat, spre sfârșitul intervalului pe raza județului Harghita au fost consemnate depuneri de polei. La ora 06.00, valorile termice erau cuprinse între -9 grade la Rădăuți și 9 grade la Băile Herculane, Drobeta-Turnu Severin, Râmnicu Vâlcea, Apa Neagră, Târgu Jiu și Petroșani.

***Observaţie:*** *de ieri dimineață, de la ora 06.00, au fost în vigoare 15 atenționări cod galben pentru fenomene meteorologice periculoase imediate, precum urmează: 5 atenționări emise de CNPM București pentru Muntenia, 4 atenționări emise de SRPV Sibiu, 3 atenționări emise de SRPV Craiova, 2 atenționări emise de SRPV Constanța și 1 atenționare emisă de SRPV Timișoara.*

**LA BUCUREŞTI**

Vremea s-a menținut deosebit de caldă, astfel încât temperatura maximă a fost de 19 grade la Filaret, 18 grade la Băneasa și 17 grade la Afumați, valori cu 7...8 grade mai mari decât normele perioadei. Cerul a fost variabil, cu înnorări în a doua partea a intervalului când și vântul s-a intensificat treptat, atingând la rafală viteze de 55...60 km/h. La ora 06.00 se înregistrau 1 grad la Afumați și Băneasa și 2 grade la Filaret.

**3. Prognoza meteorologică în intervalul 18.03.2018, ora 08.00 – 19.03.2018, ora 08.00**

**ÎN ŢARĂ**

**Vremea se va răci accentuat, astfel încât temperaturile maxime, cu mult mai scăzute decât normele perioadei,** se vor încadra între -9...-8 grade în nordul Moldovei și 10 grade în extremitatea sud-vestică și pe litoral, iar cele minime vor fi cuprinse între -10 și 2 grade, mai scăzute, spre -14...-12 grade, în depresiunile Carpaților Orientali. Cerul va fi mai mult noros și, îndeosebi în cursul zilei, vor fi precipitații în estul și sudul țării, local în centru și nord-vest și izolat în rest. **În Moldova și în zona Carpaților Orientali va ninge și se va depune strat consistent de zăpadă. În Transilvania și Maramureș vor fi precipitații slabe mixte, în Muntenia la început va ploua, apoi precipitațiile vor fi și sub formă de lapoviță și ninsoare, iar în Oltenia și Dobrogea ziua vor predomina ploile. Vor fi condiții de polei. În sud-estul teritoriului, cantitățile de apă vor depăși local 20...25 l/mp și izolat 30 l/mp.** Noaptea aria precipitațiilor, predominant ninsori, se va restrânge către regiunile estice, iar în rest acestea se vor mai semnala doar izolat**. Vântul va avea intensificări în majoritatea regiunilor, mai susținute în est și în sud-est, cu viteze de 55...65 km/h, precum și la munte, unde rafalele vor depăși 70 km/h, temporar viscolind ninsoarea.**

**LA BUCUREŞTI**

**Vremea se va răci accentuat**, astfel încât temperatura maximă va fi de 2...3 grade, iar cea minimă se va situa în jurul valorii de -5 grade. Cerul va fi noros și vor fi precipitații, moderate cantitativ, la început sub formă de ploaie, apoi și lapoviță sau ninsoare, favorizând trecător producerea poleiului. Vântul va avea intensificări îndeosebi în cursul zilei, cu viteze în general de 55 km/h.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 17 martie 2018 ora 20 – 18 martie 2018 ora 20.00**

**Starea vremii şi evoluţia stratului de zăpadă în ultimele 24 de ore:**

Vremea a fost, în general, închisă dar s-a menţinut caldă pentru această perioadă. Cerul a fost variabil, în prima parte a intervalului, apoi s-a acoperit treptat şi s-au semnalat precipitaţii mixte, ninsori în zona înaltă, ce au avut şi caracter de aversă. Vântul a suflat slab şi moderat, cu intensificări locale care au atins la rafală viteze maxime de 119 km/h la Vf. Omu şi 112 km/h la Bâlea-Lac, viscolind sau spulberând zăpada. Local, s-a semnalat ceaţă, asociată şi cu depunere de chiciură în zona înaltă.

La ora 14.00, stratul de zăpadă măsura 250 cm la Bâlea-Lac, 195 cm la Vf. Omu, 50 cm la Sinaia, 14 cm la Predeal şi 10 cm la Fundata.

**Evoluţia vremii în intervalul 17.03.2018 ORA 20 – 18.03.2018 ORA 20.00:**

Vremea va fi închisă. Cerul va fi mai mult noros şi, pe arii extinse, va ninge. Cantităţile de apă vor depaşi, local, 15 l/mp şi izolat 20-25 l/mp. Vântul va sufla, în general, moderat, cu intensificări locale de peste 50-60 km/h şi de peste 90 km/h în zona înaltă. Local se va semnala ceaţă, asociată şi cu depunere de chiciură.

**Peste 1800 m:** temperaturi minime: -5 la -3 gr.C; temperaturi maxime: -2 la -1 gr.C;

**Sub 1800 m:** temperaturi minime: -3 la -1 gr.C; temperaturi maxime: -1 la 0 gr.C.

**Stabilitatea şi evoluţia stratului de zăpadă:**

**La altitudini de peste 1800 m: RISC MARE (4)**

Stratul de zapadă relativ recentă, care măsoară în medie 40-60 cm, s-a compactat uşor, dar se menţine instabil. În masivul Bucegi, la altitudini de peste 2000 de metri, au fost semnalate numeroase fisuri în strat. La suprafaţă, la altitudini mai mari de 1800 metri, în special pe versanţii estici, nord-estici şi sud-estici, se regăsesc plăci de vânt cu grosimi de până la 10 cm. În intervalul următor se vor depune în medie 15-20 cm de zăpadă proaspătă, relativ uşoară, cu rezistenţă scăzută şi coeziune slabă între cristale. Îndeosebi pe versanţii cu expunere nordică şi nord-estică se vor forma noi plăci de vânt. În aceste condiţii, pe majoritatea pantelor suficient de înclinate, atât spontan, dar şi la supraîncărcări slabe, se pot declanşa avalanşe medii, care în condiţii favorabile, prin angrenarea straturilor mai vechi, pot deveni de mari dimensiuni.

**La altitudini mai mici de 1800 m: RISC ÎNSEMNAT (3)**

Temperaturile pozitive şi precipitaţiile mixte, care s-au înregistrat în ultimele zile, au determinat umezirea stratului de zăpadă, iar valorile termice negative din ultimele două nopţi au favorizat formarea la suprafaţă a crustelor de îngheţ.Peste aceste cruste se va depune, în intervalul următor, strat de zăpadă proaspătă, care pe alocuri va atinge 15-20 cm. Riscul de declanşare a avalanşelor spontane se menţine însemnat, mai ales la altitudini de 1600-1800 m, unde stratul este mai consistent. Riscul poate fi amplificat la supraîncărcări cu turişti sau schiori, în situaţii izolate putând fi antrenat întregul strat de zăpadă.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**I.G.S.U.** informează despre izbucnirea unui incendiu, la data de 17.03.2018, în jurul orei 11.00, la depozitul de deşeuri menajere din localitatea Măldăreşti, judeţul Vâlcea. Incendiul a fost stins în aceeaşi zi, la ora 14.00, fiind afectată o suprafaţă de 200 mp.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare, în intervalul 16.03.2018-17.03.2018, şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA DE COMUNICARE